Gautama Buddha

Hi Siddhārtha Gautama (Sanskrit: सिद्धार्थ गौतम; Pali: Siddhattha Gotama) in anay ispirituwal nga manurutdo tikang ha ubos-nga-kontinente han Indya, nga an iya mga tinutdo natukod an Buddhismo. Haros ngatanan nga nahigaraan nga Buddhismo, hiya in gindudunggan komo an Labaw nga Buddha (P. sammāsambuddha, S. samyaksaṃbuddha) han aton panahon, "Buddha" in may-ada kasirigngon nga "an nagpukrat" o "an nalamragan". An oras nga natawo hiya ngan kamatayan in waray kasasabti: urog nga unhan nga ika-20 nga gatostuig nga historyano in nagpepetsa han iya kinabuhi ha 563 BCE ngadto ha 483 UC, pero ha mas bag-o nga opinyon in nagpepetsa han iya kamatayan ha butnga han 486 ngan 483 BCE o, sumala han iba, ha kabutngaan han 411 ngan 400 UC. Base han pipira nga arkelohikal nga pananabutan nga mga sinurat, hi Buddha in natawo ha Lumbini, kabag-ohan nga Nepal, nga uska UNESCO world heritage site. An iba nga pananabutan arkeyolohikal in nagtitigo nga hi Buddha in natawo ha Kapilavastu ha Piprahwa, Uttar Pradesh, kabag-ohan nga Indya o Kapileswara, Orissa, kabag-ohan nga India. Hiya in nanudlo ha mga rehiyon han sinirangan nga dapit han Indya sugad han Magadha ngan Kośala.

Hi Gautama, ginkikilala gihap komo Śākyamuni, an panguna nga kusog han Buddhismo, ngan an mga nahabaruan han iya kinabuhi, pakikipagkurukayakan, ngan surundan monastico in gintutuuhan han mga Buddhista nga dinalikyat kahuman han iya kamatayan ngan gintitigamnan han iya mga manurunod. An mga dirudilain nga mga koleksyon han nasusumpay ha iya mga tinutdo in ginpapasapasa ha linuwas nga nahigaraan, ngan syahan nga sinurat pagkahuman han 400 ka tuig nga sinmunod. 

Ha Hinduismo, hiya in gindudunggan komo usa ha napulo nga mga avatar han Diyos Vishnu.. Hiya in gindudunggan komo diyos o manaragna ha iba nga mga relihiyon han kalibutan o mga denominasyon sugad han kiwa relihiyosa nga Ahmadiyya Islamico ngan panuo Bahá'í.

Mga kasarigan
Mga kasuratan

Mga kasarigan

Dugang nga barasahon
 
 
 
 
 
 
 
 
 
 
 

Mga namatay han 483 UC
Mga natawo han 563 UC
Mga buddha
 
Biyograpiya